Na temelju članka 75. stavka 3. Zakona o sportu („Narodne novine“ broj 141/22.) i članka 33. stavak 1. točka 13. Statuta Općine Jelenje („Službene novine Općine Jelenje“ broj 59/23.), Općinsko vijeće Općine Jelenje na 23. sjednici održanoj dana 18. prosinca 2024. donosi

**Program javnih potreba u sportu Općine Jelenje za 2025. godinu**

**Članak 1.**

Javne potrebe u sportu na području Općine Jelenje su aktivnosti u svezi poticanja i promicanja sporta, provođenja dijela programa tjelesne i zdravstvene kulture mladih, sportske rekreacije građana te održavanja i izgradnje sportskih objekata.

**Članak 2.**

Programom javnih potreba u sportu Općine Jelenje u 2025. godini (u daljnjem tekstu: Program) utvrđuju se aktivnosti, poslovi i djelatnosti u svezi s:

* poticanjem i promicanjem sporta
* provođenjem sportskih aktivnosti djece, mladeži i studenata,
* sportsko-rekreacijskim aktivnostima građana,
* djelovanjem sportskih udruga,
* sportskim stipendijama,
* sportskim aktivnostima osoba s teškoćama u razvoju i osoba s invaliditetom
* planiranjem, izgradnjom, održavanjem i korištenjem sportskih građevina značajnih za Općinu.

**Članak 3.**

Realizacija Programa će se financirati u ukupnom iznosu od 188.500,00 eura, a utrošiti će se na aktivnosti kako slijedi:

|  |  |
| --- | --- |
| **VRSTA RASHODA/IZDATAKA**  | **IZNOS (EUR)** |
|  1. Potpore udrugama u sportu | 97.000,00 |
|  2. Nabava sportske opreme | 4.000,00 |
|  3. Uređenje terena za košarku – „Haklanje na jedan koš“ | 65.000,00 |
|  4. Korištenje školske sportske dvorane | 12.000,00 |
|  5. Sportske stipendije | 10.500,00 |
| **UKUPNO** | **188.500,00** |

**Članak 4.**

Ovaj Program stupa na snagu osmog dana od dana objave u „Službenim novinama Općine Jelenje“, a primjenjivat će se od 1. siječnja 2025.

|  |  |
| --- | --- |
| KLASA: | **024-01/24-01/18** |
| URBROJ: | **2170-20-03-01/03-24-7** |
| Dražice, | **19. prosinca 2024.** |

PREDSJEDNICA OPĆINSKOG VIJEĆA

OPĆINE JELENJE

Izabela Nemaz